title: Provedbena Uredba Komisije (EU) br. 984/2012 od 24. listopada 2012. o izmjeni Uredbe (EZ) br. 391/2007 o utvrđivanju detaljnih pravila za provedbu Uredbe Vijeća (EZ) br. 861/2006 u vezi s izdacima država članica nastalim pri provedbi sustava praćenja i nadzora koji se primjenjuju u zajedničkoj ribarstvenoj politici

text:
                  04/Sv. 10

                  HR

                  Službeni list Europske unije

                  89

            32012R0984

                  L 295/9

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 984/2012
      od 24. listopada 2012.
      o izmjeni Uredbe (EZ) br. 391/2007 o utvrđivanju detaljnih pravila za provedbu Uredbe Vijeća (EZ) br. 861/2006 u vezi s izdacima država članica nastalim pri provedbi sustava praćenja i nadzora koji se primjenjuju u zajedničkoj ribarstvenoj politici
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 861/2006 od 22. svibnja 2006. o uspostavi financijskih mjera Zajednice za provedbu zajedničke ribarstvene politike i u području prava mora (1), a posebno njezin članak 8. stavak 2.,
      budući da:

                  (1)

                  Unija od 1990. financira radnje koje poduzimaju države članice u području kontrole ribarstva i provođenja propisa, u skladu s ciljevima utvrđenima u Uredbi Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru Zajedničke ribarstvene politike (2).

                  (2)

                  Uredbom (EZ) br. 861/2006, među ostalim mjerama, predviđaju se financijske mjere Unije za izdatke u okviru kontrole, inspekcijskih pregleda i nadzora ribarstva za razdoblje od 2007. do 2013. Uredbom Komisije (EZ) br. 391/2007 (3) uspostavljaju se detaljna pravila za provedbu tih mjera.

                  (3)

                  Uredbom (EU) br. 693/2011 Europskog parlamenta i Vijeća (4) izmijenjen je datum do kojeg države članice Komisiji moraju dostaviti svoje godišnje programe za nadzor ribarstva.

                  (4)

                  U svrhu pojednostavnjivanja i s obzirom na mali trošak pojedinih ulaganja, projekte vrijednosti manje od 40 000 EUR treba prihvatiti bez traženja obrazloženja od država članica.

                  (5)

                  Pravila koja se odnose na dokumente koji se prilažu uz zahtjeve za predfinanciranje trebalo bi uskladiti s povezanim odredbama koje su utvrđene u Uredbi Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5).

                  (6)

                  U skladu s načelom dobrog financijskog upravljanja, državama članicama trebalo bi jasno naznačiti pravila kojih se trebaju pridržavati kako bi imale koristi od financijske pomoći Unije za izdatke nastale u području nadzora ribarstva i provedbe propisa.

                  (7)

                  Pravila koja se primjenjuju na financijski doprinos Unije nacionalnim programima za kontrolu trebalo bi pojednostavniti i pojasniti.

                  (8)

                  Ulaganja u području kontrole i provedbe propisa mogu obavljati nadležna nacionalna tijela, upravna tijela ili privatni sektor. Izjavu o izdacima trebalo bi prilagoditi s tim u vezi.

                  (9)

                  Uredbu (EZ) br. 391/2007 bi trebalo stoga na odgovarajući način izmijeniti.

                  (10)

                  Mjere predviđene u ovoj Uredbi u skladu su s mišljenjem Odbora za ribarstvo i akvakulturu,

            DONIJELA JE OVU UREDBU:
      Članak 1.
      Uredba (EZ) br. 391/2007 mijenja se kako slijedi:

                  1.

                  U članku 3. stavak 1. zamjenjuje se sljedećim:
                  „1.   Države članice koje žele ostvariti novčanu naknadu za izdatke nastale u skladu s člankom 8. točkom (a) Uredbe (EZ) br. 861/2006 dostavljaju Komisiji svoj godišnji program za kontrolu ribarstva do 15. studenoga godine koja prethodi godini provedbe na koju se odnosi.”

                  2.

                  U članku 5., točka (c) briše se.

                  3.

                  U članku 10., naslov se zamjenjuje riječju „Predfinanciranje”

                  4.

                  U članku 10. stavku 1., riječ „predujam” zamjenjuje se riječju „predfinanciranje”.

                  5.

                  U članku 10. stavak 2. zamjenjuje se sljedećim:
                  „2.   Predfinanciranje se isplaćuje ili na osnovi ugovora koji je sklopljen između mjerodavne uprave i dobavljača ili na osnovu bilo koje popratne dokumentacija koja omogućuje provjeru sukladnosti financiranih mjera s uvjetima projekta iz stavka 1.”

                  6.

                  U Prilogu IV. (a), točka iv. zamjenjuje se sljedećim:

                              „iv.

                              Putni troškovi inspektora, javnih tužitelja, sudaca i ribara koji pohađaju tečajeve, kao i predavača.”

                  7.

                  Prilog V. mijenja se kako slijedi:

                              (a)

                              točka (h) zamjenjuje se sljedećim:

                                          „(h)

                                          Putni troškovi osoblja državnih uprava i odštete”;

                              (b)

                              dodaje se točka (i):

                                          „(i)

                                          Bespovratna sredstva.”

                  8.

                  U Prilogu VI. točka (x) zamjenjuje se sljedećim:

                              „(x)

                              U slučaju osposobljavanja i seminara, prilažu se informacije o temi, govorniku, popis sudionika te datum i mjesto održavanja osposobljavanja.”

                  9.

                  Prilog VII. zamjenjuje se tekstom navedenim u Prilogu ovoj Uredbi.

            Članak 2.
      Ova Uredba stupa na snagu trećeg dana nakon objave u Službenom listu Europske unije.

         Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
         Sastavljeno u Bruxellesu 24. listopada 2012.

               Za Komisiju

               Predsjednik

            José Manuel BARROSO

         (1)  SL L 160, 14.6.2006., str. 1.

         (2)  SL L 358, 31.12.2002., str. 59.

         (3)  SL L 97, 12.4.2007., str. 30.

         (4)  SL L 192, 22.7.2011., str. 33.

         (5)  SL L 248, 16.9.2002., str. 1.

         PRILOG

               „PRILOG VII.

                  Izjava o izdacima

               IZDACI (1) NASTALI U IZVRŠAVANJU NACIONALNOG PROGRAMA ZA PROVEDBU KONTROLE, INSPEKCIJSKIH PREGLEDA I NADZORA AKTIVNOSTI U RIBARSTVU
               Navodi se u članku 11. Uredbe Komisije (EZ) br. 391/2007
               Odluka Komisije od/br. _
               Uputa na nacionalno zakonodavstvo (ako postoji) _
               Ja, niže potpisani _ predstavnik tijela _ odgovornog za mjerodavne financijske i kontrolne postupke, nakon provjere ovim potvrđujem da svi niže navedeni iznosi predstavljaju ukupne troškove podmirene u 20_, u skladu s mjerodavnim nacionalnim zakonodavstvom, u pogledu odobrenih projekata i odnose se na mjere utvrđene u članku 8. točki (a) Uredbe Vijeća (EZ) br. 861/2006:

                                       (a)

                                       Računalna tehnologija i IT mreže

                           _EUR (*)

                                       (b)

                                       Uređaji tehnologije daljinskog upravljanja te uređaji za elektroničko snimanje i izvješćivanje

                           _EUR

                                       (c)

                                       Pilot projekti u vezi s novim tehnologijama

                           _EUR

                                       (d)

                                       Programi osposobljavanja i razmjene za državne službenike koji obavljaju nadzor

                           _EUR

                                       (e)

                                       Pilot programi inspekcijskih pregleda i promatrača

                           _EUR

                                       (f)

                                       Ocjena javnih izdataka u području nadzora

                           _EUR

                                       (g)

                                       Seminari i mediji

                           _EUR

                                       (h)

                                       Nabava i modernizacija plovila i zrakoplova

                           _EUR

                           UKUPNO

                           _EUR

                     Također potvrđujem da je izjava o izdacima točna i da zahtjev za isplatom uzima u obzir sve povrate sredstava.
               Radnje su obavljene u skladu s ciljevima koji su utvrđeni u Uredbi br. 861/2008 i Uredbi (EZ) br. 391/2007, i s odredbama Uredbe (EZ) br. 2371/2002, a posebno u pogledu:

                           —

                           Sukladnosti s uvjetima koji su utvrđeni u Uredbi (EZ) br. 391/2007. U slučaju javne nabave, potvrđujem da su ugovori dodijeljeni ponuđaču s najboljim omjerom cijene i kvalitete, pritom vodeći brigu da se izbjegne bilo kakav sukob interesa u pogledu načela transparentnosti i ravnopravnosti, ako je primjenjivo, u skladu sa zakonodavstvom Zajednice koje se odnosi na usklađivanje postupaka za dodjelu ugovora o javnim radovima i uslugama.

                           —

                           Primjene postupaka za upravljanje i nadzor kojima je cilj provjeravanje pružanja sufinanciranih proizvoda i usluga te stvarnih izdataka s ciljem sprečavanja, otkrivanja i ispravljanja nepravilnosti, gonjenja prevara i povrata nepropisno plaćenih iznosa.

                     Naposljetku, potvrđujem da sam/nisam (**) primio/la predujam _ za gore navedeni/navedene postupak/postupke.
               Izjava o izdacima je točna.
               Datum,
               Ime velikim tiskanim slovima, pečat, položaj i potpis nadležnog tijela

            (1)  Ulaganja iz stavka 8. točke (a) podtočke i. Uredbe 861/2006 mogu obavljati nadležna državna tijela, upravna tijela ili privatni sektor.

            (*)  Točan iznos na dva decimalna mjesta.

            (**)  Prekrižiti nepotrebno.”


title: Provedbena uredba Komisije (EU) 2016/1451 оd 2. rujna 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               3.9.2016

               HR

               Službeni list Europske unije

               L 237/10

         PROVEDBENA UREDBA KOMISIJE (EU) 2016/1451
   оd 2. rujna 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 122/2012 od 13. veljače 2012. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar metilprednizolon  Tekst značajan za EGP

text:
               03/Sv. 43

               HR

               Službeni list Europske unije

               319

         32012R0122

               L 040/2

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 122/2012
   od 13. veljače 2012.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar metilprednizolon
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s njezinim člankom 17.,
   uzimajući u obzir mišljenje Europske agencije za lijekove koje je dao Odbor za medicinske proizvode za veterinarsku uporabu,
   budući da:

               (1)

               Najveće dopuštene količine rezidua za farmakološki djelatne tvari namijenjene uporabi u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se koriste u uzgoju životinja treba utvrditi u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Metilprednizolon je trenutačno uvršten u tablicu 1. u Prilogu Uredbi (EU) br. 37/2010 kao dopuštena tvar za mišiće, masno tkivo, jetra, bubrege i mlijeko goveda. Privremene najveće dopuštene količine rezidua (dalje u tekstu „NDK”) dotične tvari koje su utvrđene za mlijeko goveda istekle su 1. srpnja 2011.

               (4)

               Dostavljeni su i ocijenjeni dodatni podaci koji su naveli Odbor za medicinske proizvode za veterinarsku uporabu da preporuči da se privremeni NDK-ovi za metilprednizolon u mlijeku goveda utvrde kao konačni.

               (5)

               Unos za metilprednizolon u tablici 1. u Prilogu Uredbi (EU) br. 37/2010 treba stoga na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2012.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos za metilprednizolon u tablici 1. u Prilogu Uredbi (EU) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrsta životinje

                  NDK

                  Ciljno tkivo

                  Ostale odredbe
                  (u skladu s člankom 14. stavkom 7. Uredbe (EZ) br. 470/2009)

                  Terapeutska klasifikacija

                  „Metilprednizolon

                  Metilprednizolon

                  Goveda

                  10 μg/kg

                  Mišići

                  Kortikoidi/Glukokortikoidi”

                  10 μg/kg

                  Masno tkivo

                  10 μg/kg

                  Jetra

                  10 μg/kg

                  Bubreg

                  2 μg/kg

                  Mlijeko


title: Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO 2 iz osobnih automobila sukladno Uredbi (EZ) br. 443/2009 Europskog parlamenta i Vijeća  Tekst značajan za EGP

text:
               15/Sv. 30

               HR

               Službeni list Europske unije

               42

         32011R0725

               L 194/19

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 725/2011
   od 25. srpnja 2011.
   o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice s ciljem smanjivanja emisija CO2 iz lakih vozila (1), a posebno njezin članak 12. stavak 2.,
   budući da:

               (1)

               U svrhu promicanja razvoja i žurnog uvođenja novih i naprednih tehnologija za smanjenje emisije CO2 iz vozila, Uredba (EZ) br. 443/2009 predviđa mogućnost za proizvođače i dobavljače da podnesu zahtjev za odobrenje određenih inovativnih tehnologija koje doprinose smanjivanju emisije CO2 iz osobnih vozila. Stoga je potrebno razjasniti kriterije za određivanje onih tehnologija koje bi trebale biti prihvatljive kao ekoinovativne sukladno toj Uredbi.

               (2)

               U skladu s člankom 12. stavkom 2. točkom (c) Uredbe (EZ) br. 443/2009, tehnologije koje su dio integriranog pristupa Unije koji je opisan u Komunikaciji Komisije od 7. veljače 2007. pod nazivom „Rezultati preispitivanja Strategije Zajednice s ciljem smanjenja emisije CO2 iz osobnih automobila i lakih gospodarskih vozila” (2) i Komunikacije Komisije od 7. veljače 2007. pod nazivom „Konkurentni zakonodavni okvir za automobilsku industriju za 21. stoljeće” (3), i koje su uređene zakonima Unije, ili druge tehnologije koje su obvezne prema pravu Unije, nisu prihvatljive kao eko-inovacije prema toj Uredbi. Takve tehnologije obuhvaćaju sustave za praćenje tlaka u gumama, otpora kotrljanja i pokazivače promjene brzina koji su obuhvaćeni Uredbom (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (4) i, u pogledu otpora kotrljanja, Uredbe (EZ) br. 1222/2009 Europskog parlamenta i Vijeća od 25. studenoga 2009. o označivanju guma s obzirom na učinkovitost potrošnje goriva i druge bitne parametre (5).

               (3)

               Tehnologija koja je već neko vrijeme široko dostupna na tržištu ne može se smatrati inovativnom u smislu članka 12. Uredbe (EZ) br. 443/2009 i ne bi trebala biti prihvatljiva kao eko-inovacija. Kako bi se ostvarili pravi poticaji, potrebno je ograničiti stupanj prodora na tržište određene tehnologije na segment tržišne niše kako je definirana u članku 11. stavku 4. Uredbe (EZ) br. 443/2009, a 2009. godinu uzeti kao početnu. Ovi pragovi trebali bi podlijegati preispitivanju najkasnije 2015. godine.

               (4)

               S ciljem promicanja tehnologija s najvećim potencijalom za smanjenje emisija CO2 iz osobnih automobila, a posebno razvoja inovativnih pogonskih tehnologija, prihvatljivima bi se trebale smatrati samo one tehnologije koje su usko povezane s prijevoznom funkcijom vozila i koje značajno doprinose poboljšanju sveukupne potrošnje energije vozila. Tehnologije koje dopunjavaju tu svrhu ili za cilj imaju povećanje udobnosti vozača ili putnika ne bi trebale biti prihvatljive.

               (5)

               U skladu s Uredbom (EZ) br. 443/2009, zahtjeve mogu podnositi proizvođači i dobavljači. Zahtjev bi trebao sadržavati potrebne dokaze o potpunom ispunjavanju kriterija prihvatljivosti, uključujući metodu za mjerenje uštede CO2 korištenjem inovativne tehnologije.

               (6)

               Trebalo bi biti moguće izmjeriti, sa zadovoljavajućim stupnjem točnosti, uštede CO2 ostvarene kroz eko-inovaciju. Takvu je točnost moguće postići samo kada su uštede 1 g CO2/km ili veće.

               (7)

               Kada ušteda CO2 neke tehnologije ovisi o ponašanju vozača ili o drugim čimbenicima koji su izvan kontrole podnositelja zahtjeva, takva tehnologija u načelu ne bi trebala biti prihvatljiva kao eko-inovacija, osim ako nije moguće, na temelju uvjerljivih i neovisnih statističkih dokaza, dati pretpostavku o ponašanju prosječnog vozača koju je moguće provjeriti.

               (8)

               Standardni ispitni ciklus mjerenja emisija CO2 iz vozila pri homologaciji tipa ne pokazuje sve uštede koje se mogu pripisati određenim tehnologijama. Za stvaranje pravih poticaja za inovacije, za izračunavanje ukupnih ušteda CO2 u obzir bi trebalo uzeti samo one uštede koje nisu obuhvaćene standardnim ispitnim ciklusom.

               (9)

               Za dokazivanje ušteda CO2 trebalo bi napraviti usporedbu između istih vozila s eko-inovacijom i bez eko-inovacije. Metoda ispitivanja trebala bi osigurati provjerljive, ponovljive i usporedive rezultate mjerenja. Kako bi se osigurali jednaki tržišni uvjeti, a budući da ne postoji utvrđen i realističan vozni ciklus, kao zajednička referenca trebali bi se uzimati tipovi vožnje prema novom europskom voznom ciklusu iz Uredbe Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (6). Metoda ispitivanja trebala bi se temeljiti na mjerenjima na dinamometru s valjcima ili modeliranju ili simulaciji kada takve metode daju bolje i točnije rezultate.

               (10)

               Komisija bi trebala osigurati smjernice za sastavljanje zahtjeva i metode ispitivanja te ih redovito ažurirati tako da u obzir uzimaju iskustvo stečeno u procjeni različitih zahtjeva.

               (11)

               U skladu s Uredbom (EZ) br. 443/2009, zahtjevu mora biti priloženo izvješće o provjeri koje sastavlja neovisno ovlašteno tijelo. Ovo tijelo trebalo bi biti tehnička služba kategorije A ili B kako se navodi u Direktivi 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (7). Međutim, kako bi se osigurala neovisnost tog tijela, tehničke službe određene u skladu s člankom 41. stavkom 6. Direktive ne bi se trebale smatrati neovisnim ovlaštenim tijelom u smislu ove Uredbe. To tijelo trebalo bi, zajedno s izvješćem o provjeri, pružiti odgovarajuće dokaze svoje neovisnosti u odnosu na podnositelja zahtjeva.

               (12)

               Kako bi se osigurala učinkovita registracija i praćenje određenih ušteda za pojedino vozilo, uštede bi trebalo treba potvrditi u okviru homologacije vozila i ukupne uštede trebalo bi upisati u potvrdu o sukladnosti u skladu s Direktivom 2007/46/EZ.

               (13)

               Komisija bi trebala imati mogućnost ad hoc provjere potvrđene ukupne uštede za pojedino vozilo. Kada je očito da potvrđene uštede nisu dosljedne razini ušteda koje su rezultat odluke o odobravanju tehnologije kao eko-inovacije, Komisija bi trebala moći zanemariti potvrđene uštede CO2 prilikom izračuna prosječnih specifičnih emisija CO2. Međutim, proizvođaču bi trebalo omogućiti ograničeno razdoblje tijekom kojeg može dokazati da su potvrđene vrijednosti točne.

               (14)

               Kako bi se osiguralo transparentno podnošenje zahtjeva, sažete informacije o zahtjevima za odobrenje inovativnih tehnologija i metodama ispitivanja trebale bi biti dostupne javnosti. Nakon što su odobrene, metode ispitivanja trebale bi biti javno dostupne. Iznimke od javnog pristupa dokumentima koji je utvrđen Uredbom (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (8) trebale bi se primjenjivati prema potrebi.

               (15)

               U skladu s člankom 13. stavkom 3. Uredbe (EZ) br. 443/2009, inovativne tehnologije više se ne odobravaju prema postupku utvrđenom tom Uredbom od dana primjene revidiranog postupka za mjerenje emisija CO2. Kako bi se osiguralo odgovarajuće postupno ukidanje olakšica za eko-inovaciju sukladno toj Uredbi, ovu bi Uredbu trebalo preispitati najkasnije 2015. godine.

               (16)

               Mjere predviđene ovom Uredbom u skladu su s mišljenjem Odbora za klimatske promjene,

         DONIJELA JE OVU UREDBU:
   Članak 1.
   Sadržaj
   Ova Uredba propisuje postupak kojeg se treba pridržavati prilikom podnošenja zahtjeva, procjene, odobrenja i izdavanja potvrde za inovativne tehnologije koje smanjuju emisije CO2 iz osobnih automobila sukladno članku 12. Uredbe (EZ) br. 443/2009.
   Članak 2.
   Područje primjene
   1.   Sve tehnologije koje su obuhvaćena sljedećim mjerama koje su dio integriranog pristupa iz članka 1. Uredbe (EZ) br. 443/2009 ne smatraju se inovativnim tehnologijama:

               (a)

               poboljšanje učinkovitosti klimatizacijskih sustava;

               (b)

               sustavi za praćenje tlaka u gumama koji spadaju u područje primjene Uredbe (EZ) br. 661/2009;

               (c)

               otpor kotrljanja guma koji spadaju u područje primjene Uredaba (EZ) br. 661/2009 i (EZ) br. 1222/2009;

               (d)

               pokazatelji mijenjanja brzina koji spadaju u područje primjene Uredbe (EZ) br. 661/2009;

               (e)

               korištenje biogoriva.

         2.   Zahtjev za određenu tehnologiju može se podnijeti na temelju ove Uredbe, pod uvjetom da su ispunjeni sljedeći uvjeti:

               (a)

               tehnologija je ugrađena u 3 % ili manje svih novih osobnih automobila koji su registrirani 2009. godine;

               (b)

               tehnologija se odnosi na elemente koji su bitni za učinkovito funkcioniranje vozila i kompatibilna je s Direktivom 2007/46/EZ.

         Članak 3.
   Definicije
   Uz definicije pojmova iz članaka 2. i 3. Uredbe (EZ) br. 443/2009 primjenjuju se sljedeće definicije:

               (a)

               „inovativna tehnologija” znači tehnologija ili kombinacija tehnologija sa sličnim tehničkim značajkama i karakteristikama gdje se uštede CO2 mogu dokazati koristeći jednu metodu ispitivanja i gdje svaka pojedina tehnologija u kombinaciji spada u područje primjene članka 2.;

               (b)

               „dobavljač” znači proizvođač inovativne tehnologije koji je odgovoran za osiguranje sukladnosti proizvodnje ili njegov ovlašteni predstavnik u Zajednici ili uvoznik;

               (c)

               „podnositelj zahtjeva” znači proizvođač ili dobavljač koji predaje zahtjev za odobrenje inovativne tehnologije kao eko-inovacije;

               (d)

               „eko-inovacija” znači inovativna tehnologija s pratećom metodom ispitivanja koju je odobrila Komisija u skladu s ovom Uredbom;

               (e)

               „neovisno ovlašteno tijelo” znači tehnička služba kategorije A ili B iz članka 41. stavka 3. točaka (a) i (b) Direktive 2007/46/EZ koji ispunjava zahtjeve utvrđene u članku 42. predmetne Direktive, uz izuzetak tehničkih servisa utvrđenih u skladu s člankom 41. stavkom 6. Direktive.

         Članak 4.
   Primjena
   1.   Zahtjev za odobrenje inovativne tehnologije kao eko-inovacije podnosi se Komisiji u pisanom obliku. Zahtjev i sva popratna dokumentacija također se podnose elektroničkom poštom ili putem elektroničkog nosača podataka ili se učitavaju na poslužitelj kojim upravlja Komisija. U pisanom se zahtjevu navodi sva popratna dokumentacija.
   2.   Zahtjev sadržava sljedeće:

               (a)

               detalje za kontakt podnositelja zahtjeva;

               (b)

               opis inovativne tehnologije i način na koji se ugrađuje u vozilo, uključujući dokaze da je ta tehnologija obuhvaćena člankom 2.;

               (c)

               sažet opis inovativne tehnologije, uključujući detalje koji dokazuju ispunjavanje uvjeta propisanih u članku 2. stavku 2., kao i metode ispitivanja iz točke (e) tog stavka, koji su prilikom podnošenja zahtjeva Komisiji javno dostupni;

               (d)

               predviđenu procjenu pojedinih vozila u koja se može, ili u koja se namjerava, ugraditi inovativna tehnologija, i procjenu smanjenja emisija CO2 korištenjem inovativne tehnologije u tim vozilima;

               (e)

               metodu koja će se koristiti za dokazivanje smanjenja emisija CO2 korištenjem inovativne tehnologije ili, u slučaju da je Komisija već odobrila takvu metodu, uputu na odobrenu metodu;

               (f)

               dokaze koji pokazuju da:

                           i.

                           smanjenje emisija postignuto korištenjem inovativne tehnologije ispunjava granične vrijednosti utvrđene u članku 9. stavku 1., uzimajući u obzir moguće zastarijevanje tehnologije tijekom vremena;

                           ii.

                           inovativna tehnologija nije obuhvaćena standardnim ispitnim ciklusom mjerenja CO2 iz članka 12. stavka 2. točke (c) Uredbe (EZ) br. 443/2009 kako je utvrđeno u članku 9. stavku 2. ove Uredbe;

                           iii.

                           podnositelj zahtjeva odgovoran je za smanjenje emisija CO2 ugradnjom inovativne tehnologije kako je utvrđeno u članku 9. stavku 3.;

               (g)

               izvješće o provjeri koje sastavlja neovisno ovlašteno tijelo kako je utvrđeno u članku 7.

         Članak 5.
   Osnovno vozilo i eko-inovativno vozilo
   1.   U svrhu dokazivanja emisija CO2 iz članka 8., podnositelj zahtjeva određuje:

               (a)

               ekoinovativno vozilo u koje se ugrađuje inovativna tehnologija;

               (b)

               osnovno vozilo u koje se ne ugrađuje inovativna tehnologija, ali je u svim drugim aspektima identično ekoinovativnom vozilu.

         2.   Ako podnositelj zahtjeva smatra da se informacije iz članaka 8. i 9. mogu dokazati bez korištenja osnovnog vozila i eko-inovativnog vozila kako se navodi u stavku 1. ovog članka, zahtjev mora sadržavati potrebne detalje koji opravdavaju zaključak i metodu koja daje istovjetne rezultate.
   Članak 6.
   Metoda ispitivanja
   1.   Metoda ispitivanja iz članka 4. stavka 2. točke (e) mora osigurati rezultate koji su provjerljivi, ponovljivi i usporedivi. Na realan način mora dokazati koristi inovativne tehnologije za smanjenje emisija CO2 s uvjerljivom statističkom važnošću i, prema potrebi, uzeti u obzir interakciju s drugim eko-inovacijama.
   2.   Komisija objavljuje smjernice za pripremu metoda ispitivanja za različite moguće inovativne tehnologije koje ispunjavaju kriterije iz stavka 1.
   Članak 7.
   Izvješće o provjeri
   1.   Izvješće o provjeri iz članka 4. stavka 2. točke (g) sastavlja neovisno ovlašteno tijelo koje nije dio podnositelja zahtjeva ili na bilo koji dugi način povezano s njim.
   2.   Za potrebe izvješća o provjeri, neovisno ovlašteno tijelo:

               (a)

               provjerava jesu li ispunjeni kriteriji prihvatljivosti iz članka 2. stavka 2;

               (b)

               provjerava da informacije navedene u skladu s člankom 4. stavkom 2. točkom (f) udovoljavaju kriterijima iz članka 9.;

               (c)

               provjerava je li metoda ispitivanja iz članka 4. stavka 2. točke (e) primjerena za utvrđivanje ušteda CO2 korištenjem inovativne tehnologije za relevantna vozila iz članka 4. stavka 2. točke (d) te da ispunjava minimalne zahtjeve iz članka 6. stavka 1.;

               (d)

               provjerava je li inovativna tehnologija kompatibilna s relevantnim zahtjevima koji su određeni za homologaciju tipa vozila;

               (e)

               daje izjavu da ispunjava zahtjeve iz stavka 1. ovog članka.

         3.   S ciljem potvrđivanja ušteda CO2 u skladu s člankom 11., neovisno ovlašteno tijelo, na zahtjev proizvođača, sastavlja izvješće o interakciji između više eko-inovacija koje su ugrađene u jedan tip, varijantu ili izvedbu vozila.
   U izvješću se navode uštede CO2 različitih eko-inovacija uzimajući u obzir utjecaj njihove interakcije.
   Članak 8.
   Prikaz emisija CO2

   1.   Za određen broj vozila koja predstavljaju pojedinačna vozila kako je navedeno u skladu s člankom 4. stavkom 2. točkom (d), prikazane su sljedeće emisije CO2:

               (a)

               emisije CO2 iz osnovnog vozila i iz eko-inovativnog vozila s ugrađenom inovativnom tehnologijom koja je u pogonu, dobivene primjenom metode iz članka 4. stavka 2. točke (e);

               (b)

               emisije CO2 iz osnovnog vozila i iz eko-inovativnog vozila s ugrađenom inovativnom tehnologijom koja je u pogonu, dobivene primjenom standardnog ispitnog ciklusa iz članka 12. stavka 2. točke (c) Uredbe (EZ) br. 443/2009.

         Prikaz emisija CO2 u skladu s točkama (a) i (b) prvog podstavka izvodi se u testnim uvjetima koji su identični za sva ispitivanja.
   2.   Ukupne uštede za pojedino vozilo predstavljaju razliku između emisija prikazanih u skladu s točkom (a) iz prvog podstavka stavka 1.
   Kada postoji razlika između emisija prikazanih u skladu s točkom (b) prvog podstavka stavka 1., ta se razlika oduzima od ukupnih ušteda prikazanih u skladu s točkom (a) prvog podstavka stavka 1.
   Članak 9.
   Kriteriji prihvatljivosti
   1.   Najmanje smanjenje ostvareno korištenjem inovativne tehnologije iznosi 1g CO2/km. Taj se prag smatra ispunjenim kada ukupne uštede inovativne tehnologije prikazane u skladu s člankom 8. stavkom 2. iznose 1g CO2/km ili više.
   2.   Kada ukupne uštede inovativne tehnologije ne uključuju uštede prikazane prema standardnom ispitnom ciklusu u skladu s člankom 8. stavkom 2., smatra se da inovativna tehnologija nije obuhvaćena standardnim ispitnim ciklusom.
   3.   Tehnički opis inovativne tehnologije iz članka 4. stavka 2. točke (b) navodi potrebne detalje koji dokazuju da učinkovitost tehnologije u smanjivanju CO2 ne ovisi o postavkama ili opcijama koje su izvan kontrole podnositelja zahtjeva.
   Kada se opis temelji na pretpostavkama, te pretpostavke moraju biti provjerljive i temeljene na uvjerljivim i neovisnim statističkim dokazima koji potkrepljuju te pretpostavke i njihovu primjenjivost u cijeloj Uniji.
   Članak 10.
   Ocjena zahtjeva za odobrenje eko-inovacije
   1.   Po primitku zahtjeva Komisija javno objavljuje sažetak opisa inovativne tehnologije i metode ispitivanja iz članka 4. stavka 2. točke (c).
   2.   Komisija ocjenjuje zahtjev i, u roku od 9 mjeseci od primitka potpunog zahtjeva, odobrava inovativnu tehnologiju kao eko-inovaciju zajedno s metodom ispitivanja, osim ako nije uložen prigovor u pogledu prihvatljivosti tehnologije ili primjerenosti metode ispitivanja.
   U odluci o odobrenju inovativne tehnologije kao eko-inovacije detaljno se navode informacije potrebne za izdavanje potvrde o uštedama CO2 u skladu s člankom 11. ove Uredbe, podložno iznimkama od prava javnog uvida u dokumente utvrđene u Uredbi (EZ) br. 1049/2001.
   3.   Komisija može zatražiti da se predložena metoda ispitivanja prilagodi ili može zatražiti korištenje druge odobrene metode ispitivanja od one koju je predložio podnositelj zahtjeva. Tada se traži mišljenje podnositelja zahtjeva o izboru metode ispitivanja.
   4.   Razdoblje ocjenjivanja može se produljiti za 5 mjeseci ako Komisija utvrdi da, zbog složenosti inovativne tehnologije i prateće metode ispitivanja ili zbog veličine i sadržaja zahtjeva, zahtjev ne može primjereno ocijeniti u roku razdoblja za ocjenjivanje od 9 mjeseci.
   Komisija u roku od 40 dana od primitka zahtjeva obavješćuje podnositelja zahtjeva o produljenju razdoblja za ocjenjivanje.
   Članak 11.
   Izdavanje potvrde o uštedama CO2 od eko-inovacija
   1.   Proizvođač koji želi iskoristiti smanjenje svojih prosječnih specifičnih emisija CO2 radi ispunjavanja određenih ciljnih vrijednosti kroz uštede CO2 korištenjem eko-inovacija mora podnijeti zahtjev tijelu za homologaciju u smislu Direktive 2007/46/EZ za izdavanje potvrde o EZ homologaciji tipa vozila s ugrađenom eko-inovacijom. Zahtjev za izdavanje potvrde, osim dokumenata koji sadrže potrebne informacije navedene u članku 6. Direktive 2007/46/EZ, sadrži uputu na odluku Komisije kojom odobrava eko-inovaciju u skladu s člankom 10. stavkom 2. Uredbe.
   2.   Uštede CO2 ostvarene korištenjem eko-inovacije kojima je izdana potvrda koje su prikazane u skladu s člankom 8. ove Uredbe navode se odvojeno u dokumentaciji o homologaciji i potvrdi o sukladnosti u skladu s Direktivom 2007/46/EZ, na temelju ispitivanja koja provode tehničke službe u skladu s člankom 11. te Direktive, koristeći odobrene metode ispitivanja.
   Ako su uštede CO2 za određeni tip, varijantu ili izvedbu niže od graničnih vrijednosti utvrđenih u članku 9. stavku 1., uštedama se ne izdaje potvrda.
   3.   Ako vozilo ima ugrađeno više od jedne eko-inovacije, uštede CO2 prikazuju se zasebno za svaku eko-inovaciju u skladu s postupkom utvrđenim u članku 8. stavku 1. Zbroj dobivenih ušteda koje su određene u skladu s člankom 8. stavkom 2. za svaku eko-inovaciju daju ukupan zbroj ušteda CO2 radi izdavanje potvrde takvom vozilu.
   4.   Ako nije moguće isključiti interakciju između nekoliko eko-inovacija koje su ugrađene u jedno vozilo zbog njihove očito drukčije prirode, proizvođač to mora naznačiti u zahtjevu koji podnosi tijelu za homologaciju i mora dostaviti izvješće koje sastavlja neovisno ovlašteno tijelo o utjecaju interakcije na uštede eko-inovacije u vozilu iz članka 7. stavka 3.
   Ako su, zbog interakcije, ukupne uštede manje od 1g CO2/km puta broj eko-inovacija, samo one uštede zbog eko-inovacije koje ispunjavaju granične vrijednosti utvrđene u članku 9. stavku 1. uzimaju se u obzir pri izračunavanju ukupnih ušteda u skladu sa stavkom 3. ovog članka.
   Članak 12.
   Preispitivanje izdanih potvrda
   1.   Komisija osigurava da se sve potvrde i uštede CO2 koje se pripisuju pojedinom vozilu provjeravaju na ad hoc osnovi.
   Ako utvrdi da nema razlike između potvrđenih ušteda CO2 i ušteda koje je provjerila koristeći odgovarajuću metodu ili metode ispitivanja, Komisija obavješćuje proizvođača o svojim nalazima.
   U roku od 60 dana od primitka obavijesti proizvođač može dostaviti Komisiji dokaze koji prikazuju točnost potvrđenih ušteda CO2. Na zahtjev Komisije potrebno je dostaviti izvješće o interakciji različitih eko-inovacija iz članka 7. stavka 3.
   2.   Ako dokazi iz stavka 1. nisu dostavljeni u naznačenom roku, ili ako se utvrdi da dostavljeni dokazi nisu zadovoljavajući, Komisija može odlučiti da ne uzme u obzir potvrđene uštede CO2 prilikom izračuna prosječnih specifičnih emisija tog proizvođača za sljedeću kalendarsku godinu.
   3.   Proizvođač čije se potvrđene uštede CO2 više ne uzimaju u obzir može podnijeti zahtjev za izdavanje nove potvrde predmetnim vozilima u skladu s postupkom koji je utvrđen u članku 11.
   Članak 13.
   Objavljivanje informacija
   Podnositelj zahtjeva koji zatraži da se podaci dostavljeni prema ovoj Uredbi smatraju povjerljivima dužan je opravdati razlog zbog kojeg se primjenjuju bilo koje iznimke naveden u članku 4. Uredbe (EZ) br. 1049/2001.
   Članak 14.
   Preispitivanje
   Ova se Uredba i eko-inovacije odobrene sukladno ovoj Uredbi preispituju najkasnije do 31. prosinca 2015. godine.
   Članak 15.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2011.

            Za Komisiju

            Predsjednik

         José Manuel BARROSO

      (1)  SL L 140, 5.6.2009., str. 1.

      (2)  COM(2007) 19 završna verzija.

      (3)  COM(2007) 22 završna verzija.

      (4)  SL L 200, 31.7.2009., str. 1.

      (5)  SL L 342, 22.12.2009., str. 46.

      (6)  SL L 199, 28.7.2008., str. 1.

      (7)  SL L 263, 9.10.2007., str. 1.

      (8)  SL L 145, 31.5.2001., str. 43.


title: Provedbena uredba Komisije (EU) 2016/593 оd 5. travnja 2016. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Olive de Nîmes (ZOI))

text:
               19.4.2016

               HR

               Službeni list Europske unije

               L 103/12

         PROVEDBENA UREDBA KOMISIJE (EU) 2016/593
   оd 5. travnja 2016.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Olive de Nîmes (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Olive de Nîmes”, registriranu u skladu s Uredbom Komisije (EU) br. 991/2010 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Olive de Nîmes” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. travnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EU) br. 991/2010 od 4. studenoga 2010. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Olive de Nîmes (ZOI)) (SL L 288, 5.11.2010., str. 12.).

      (3)  SL C 358, 30.10.2015., str. 11.


title: Provedbena uredba Vijeća 2012/544/ZVSP od 25. lipnja 2012. o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji

text:
               18/Sv. 12

               HR

               Službeni list Europske unije

               207

         32012R0544

               L 165/20

               SLUŽBENI LIST EUROPSKE UNIJE

         PROVEDBENA UREDBA VIJEĆA 2012/544/ZVSP
   od 25. lipnja 2012.
   o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji (1), a posebno njezin članak 32. stavak 1.,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012.

               (2)

               S obzirom na ozbiljnost stanja u Siriji i u skladu s Provedbenom odlukom Vijeća 2012/335/ZVSP od 25. lipnja 2012. o provedbi Odluke Vijeća 2011/782/ZVSP o mjerama ograničavanja protiv Sirije (2), na popis fizičkih i pravnih osoba, subjekata i tijela koji podliježu mjerama ograničavanja određenima u Prilogu II. Uredbi (EU) br. 36/2012 trebalo bi uvrstiti jednu dodatnu osobu i dodatne subjekte,

         DONIJELO JE OVU UREDBU:
   Članak 1.
   Osoba i subjekti navedeni u Prilogu ovoj Uredbi dodaju se popisu određenom u Prilogu II. Uredbi (EU) br. 36/2012.
   Članak 2.
   Uredba stupa na snagu na datum objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luksemburgu 25. lipnja 2012.

            Za Vijeće

            Predsjednica

         C. ASHTON

      (1)  SL L 16, 19.1.2012., str. 1.

      (2)  SL L 165, 26.6.2012., str. 80.

      PRILOG
      OSOBE I SUBJEKTI IZ ČLANKA 1.

         Osobe

                  Ime

                  Identifikacijski podaci

                  Razlozi

                  Datum uvrštenja na popis

                  1.

                  Bouthaina Shaaban (također poznat kao Buthaina Shaaban)

                  Rođen 1953. u Homsu, Sirija

                  Savjetnik predsjednika za politiku i medije od srpnja 2008. i kao takav povezan s nasilnim napadima na stanovništvo.

                  26.6.2012.

         Subjekti

                  Naziv

                  Identifikacijski podaci

                  Razlozi

                  Datum uvrštenja na popis

                  1.

                  Ministarstvo obrane

                  Adresa: Umayyad Square, Damask Telefon: +963-11-7770700

                  Ogranak sirijske vlade izravno umiješan u represiju.

                  26.6.2012.

                  2.

                  Ministarstvo unutarnjih poslova

                  Adresa: Merjeh Square, Damask Telefon: +963-11-2219400, +963-11-2219401, +963-11-2220220, +963-11-2210404

                  Ogranak sirijske vlade izravno povezan s represijom.

                  26.6.2012.

                  3.

                  Sirijski ured za nacionalnu sigurnost.

                  Ogranak sirijske vlade i dio sirijske stranke Ba’ath. Izravno uključen u represiju. Naredio sirijskim snagama sigurnosti da koriste prekomjernu silu protiv prosvjednika.

                  26.6.2012.

                  4.

                  Syrian International Islamic Bank (SIIB) (također poznata kao Syrian International Islamic Bank; također poznata kao SIIB)

                  Lokacija: Syria International Islamic Bank Building, Main Highway Road, Al Mazzeh Area, P.O. Box 35494, Damask, SirijaAlternativna lokacija: P.O. Box 35494, Mezza’h Vellat Sharqia’h, pokraj Konzulata Saudijske Arabije, Damask, Sirija

                  SSIB djeluje kao paravan za Commercial Bank of Syria, što je toj banci omogućilo da izbjegne sankcije koje protiv nje uvela EU. Od 2011. do 2012. SIIB je potajice pomogla financiranje u ime Commercial Bank of Syria u iznosu od gotovo 150 milijuna dolara. Financijski aranžmani koje je ugovarala banka SIIB, zapravo je ugovarala banka Commercial Bank of Syria. Osim što je surađivala s bankom Commercial Bank of Syria da izbjegne sankcije, banka SIIB je 2012. osigurala nekoliko izdašnih isplata banci Syrian Lebanese Commercial Bank, još jednoj banci koju je EU uvrstila na popis. Tako je banka SIIB doprinijela pružanju financijske pomoći sirijskom režimu.

                  26.6.2012.

                  5.

                  General Organisation of Radio and TV (također poznat kao Syrian Directorate General of Radio & Television Est; također poznat kao General Radio and Television Corporation; također poznat kao Radio and Television Corporation; također poznat kao GORT)

                  Adresa: Al Oumaween Square, P.O. Box 250, Damascus, Sirija Telefon (963 11) 223 4930

                  Agencija kojom upravlja država i koja je podređena sirijskom Ministarstvu za informiranje i kao takva podržava i promiče njegovu politiku informiranja. Odgovorna je za upravljanje sirijskim televizijskim kanalima u državnom vlasništvu, dvama zemaljskim i jednom satelitskom, te vladinim radio postajama. GORT je poticao na nasilje protiv civila u Siriji i djelovao kao instrument propagande Assadovog režima i širio dezinformacije.

                  26.6.2012.

                  6.

                  Syrian Company for Oil Transport (također poznat kao Syrian Crude Oil Transportation Company; također poznat kao „SCOT”; također poznat kao „SCOTRACO”

                  Banias Industrial Area, Latakia Entrance Way, P.O. Box 13, Banias, SirijaInternetska stranica www.scot-syria.com:E-pošta: scot50@scn-net.org

                  Sirijska naftna kompanija u vlasništvu države. Pruža financijsku potporu režimu.

                  26.6.2012.


title: Provedbena uredba Komisije (EU) 2015/481 оd 20. ožujka 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               21.3.2015

               HR

               Službeni list Europske unije

               L 77/5

         PROVEDBENA UREDBA KOMISIJE (EU) 2015/481
   оd 20. ožujka 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.